
Transpordiamet (Maanteeameti õigusjärglane[footnoteRef:2]), registrikoodiga 70001490, asukohaga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel, [2:  Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1.] 


ja

Baltic Agro Machinery AS, registrikoodiga 10702447, asukohaga Rukki tee 8, Lehmja küla, Rae vald, 75306 Harju maakond (edaspidi „Teostaja“), mida esindavad ühiselt juhatuse liige Anne Oja-Aru ja juhatuse liige Marek Tamm, kes tegutsevad põhikirja alusel,

[bookmark: _Hlk133574170]vahel on sõlmitud 17.04.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/0951-1 (edaspidi „Leping“).

Võttes arvesse, et:
(i) Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
(ii) Teostaja esitas Transpordiametile avalduse (registreeritud Transpordiameti dokumendihaldussüsteemis 27.04.2023 numbriga 11.2-7/23/11056-1) Lepingu punkti 2.2. muutmiseks ja avaldusel märgitud andmeid täpsustava e-kirja (registreeritud Transpordiameti dokumendihaldussüsteemis 17.05.2023 numbriga 11.2-7/23/11056-3). Teostaja soovib lisada Lepingu punkti 2.2. õigust teostada Ülevaatust esmakordselt kasutusele võetavatele R3A- ja R4A-kategooria FLIEGL ning T2A-kategooria FARMTRAC sõidukitele.;
(iii) 27.09.2021 muudatuse punktiga 1. muudeti Lepingu punkti 2.2. sõnastust järgmiselt: „Teostaja võib teostada Ülevaatust esmakordselt kasutusele võetavatele LM-, R3A-, R3B-, R4A-, R4B-, T1-, T2-, T5- ja C-kategooria CLAAS, R3A-kategooria ONIAR, R3A-, R3B-, R4A- ja R4B-kategooria UMEGA ning R3A-, R3B-, R4A- ja R4B-kategooria UMEGAAGRO sõidukitele (edaspidi „Sõiduk“).“;
(iv) Lepingu punktis 11.1. on märgitud: „Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.“.

Lähtudes eeltoodust, lepivad Transpordiamet ja Teostaja kokku alljärgnevas:
1. Muuta Lepingu punkti 2.2. ning sõnastada see uues redaktsioonis alljärgnevalt:
„2.2. Teostaja võib teostada Ülevaatust esmakordselt kasutusele võetavatele 
LM-, R3A-, R3B-, R4A-, R4B-, T1-, T2-, T5- ja C-kategooria CLAAS, R3A-kategooria ONIAR, R3A-, R3B-, R4A- ja R4B-kategooria UMEGA, R3A-, R3B-, R4A- ja R4B-kategooria UMEGAAGRO, T2-kategooria FARMTRAC ning R3A- ja R4A-kategooria FLIEGL sõidukitele (edaspidi „Sõiduk“).“.

2. Muuta Lepingu punkti 11.1. ning sõnastada see uues redaktsioonis alljärgnevalt:
„11.1. Transpordiameti poolt:
Riina Samelselg, e-post: info@transpordiamet.ee, telefon +372 620 1200.“.

3. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.

4. Lepingu muudatuse jõustumisest muutuvad kehtetuks 17.04.2019 sõlmitud Lepingu nr 
1-13/19/0951-1 järgnevad lisad:
4.1. 31.08.2020 avaldatud lisa 2;
4.2. 21.04.2021 avaldatud lisa 4;
4.3. 27.09.2021 avaldatud lisa 5. 

5. 17.04.2019 sõlmitud Lepingu nr 1-13/19/0951-1 juures on kolm kehtivat lisa:
5.1. 17.04.2019 avaldatud lisa 1;
5.2. 26.02.2021 avaldatud lisa 3;
5.3. Käesolev lisa 6.

